L'autorització per cultivar material vegetal de reproducció modificat genèticament (llavors) es dóna a nivell comunitari a la Unió Europea (UE).
També s'autoritza a nivell comunitari la importació i/o comercialització d'organismes modificats genèticament (OMG) o que s'hagin produït a partir d'OMG.
Actualment, l'únic OMG autoritzat pel seu cultiu a la Unió Europea (UE) és el blat de moro modificat genèticament (amb la modificació genètica MON810 o blat de moro Bt), que confereix resistència a certs lepidòpters ("taladres" o barrinadors Sesamia nonagrioides Lef. i Ostrinia nubilalis ).
Per tant, a Catalunya es permet el cultiu de varietats comercials inscrites al Registre de Varietats de blat de moro OMG (MON810).
No obstant això, es poden comercialitzar altres productes OMG procedents de blat de moro, cotó, soia i colza OMG amb diferents esdeveniments.
Documentació: Els operadors, que comercialitzin productes que continguin o estiguin compostos per organismes modificats genèticament en qualsevol fase de la seva producció o distribució de conservar i transmetre per escrit a l'operador que rebi el producte la següent informació:
Els operadors han de conservar la informació durant els cinc anys posteriors a cada transacció comercial amb la finalitat de saber de quin operador procedeixen i a quin operador han estat subministrats dels productes.
Etiquetatge: A les etiquetes de lots de llavor siguin OMG o que continguin OMG, figurarà la següent informació: "Conté organismes modificats genèticament" o "Varietat modificada genèticament".
Anàlisis OMG: Les empreses que precintin o importin llavors de blat de moro, colza, soia o cotó convencionals a Catalunya han de presentar a l'administració un certificat de laboratori de que no contenen OMG en sol·licitar el precintat o el reconeixement d'aquests lots de llavor.
El Departament d'Agricultura, Ramaderia, Pesca i Alimentació (DARP) és competent per establir i executar el Pla de Vigilància i Control dels OMG en la comercialització de material vegetal de reproducció a Catalunya (llavors) per tal de controlar el compliment de les obligacions les empreses productores i comercialitzadores de llavor a Catalunya.
Aquestes actuacions es duen a terme en col·laboració amb l'Oficina Espanyola de Varietats Vegetals (OEVV) del Ministeri d'Agricultura, Alimentació i Medi Ambient.
Tipus i Número de controls a realitzar
Qualsevol empresa que precinti o importi llavors de blat de moro, colza, soia o cotó a Catalunya és susceptible de ser controlada.
La vigilància i control de presència d'OMG es farà sobre el material vegetal de reproducció (de qualsevol categoria) que s'hagi precintat i certificat a Catalunya (lots precintats o reprecintats) o fora d'Espanya (lots de reconeixement), de les varietats convencionals autoritzades de blat de moro (incloses varietats de blat de moro dolç), cotó, soja i colza, així com les varietats autoritzades de blat de moro modificat genèticament amb l'esdeveniment MON810.
Les actuacions de l'administració van dirigides a comprovar que les llavors convencionals no contenen OMG i que les varietats de blat de moro modificat genèticament només contenen l'esdeveniment MON810, que és l'autoritzat per al cultiu.
Aquest control consta de dues parts:
Lots de Precintat i de Reconeixement:
Lots de llavor convencional (no modificat): L'administració selecciona un mínim del 5% dels lots per mostreig oficial, d'aquells lots que tinguin un certificat previ amb resultat negatiu en OMG.
L'administració haurà de mostrejar oficialment tots aquells lots (100%) que no disposin de certificat previ presentat per l'empresa o que l'anàlisi previ sigui positiu en OMG i l'empresa no els podrà comercialitzar fins tenir el resultat de l'anàlisi.
Lots de blat de moro OMG (MON810): Control oficial d'un mínim del 5% dels lots per part de l'administració seleccionats de les sol·licituds presentades.
El control consisteix en el mostreig del lot i la comprovació de la indicació de que és una varietat modificada genèticament a l'etiquetatge.
Control oficial d'un mínim del 5% dels lots per part de l'administració seleccionats de les sol·licituds presentades ja siguin varietats convencionals o blat de moro MON810.
El control consisteix en el mostreig del lot i, quan sigui una varietat OMG, la comprovació de la indicació de que és una varietat modificada genèticament a l'etiquetatge.
Conseqüències del control en cas de detecció d'incompliments
Els incompliments de les obligacions establertes per normativa per la comercialització de llavor incorren en infraccions.
Els diferents tipus d'actuacions que es poden posar en marxa com a conseqüència de la detecció d'un incompliment són:
Bústia de control de material vegetal següent: [EMAIL]